
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                                Nr. 4c-1/234/2014
                                Pl-x 502/2014
                        


                  Bucureşti,  03.02.2015
                                                                    AVIZ

asupra propunerii legislative pentru modificarea art. 257 lit. i) din
Legea nr. 571/2003 privind Codul fiscal

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea art. 257 lit. i) din Legea nr. 571/2003 privind Codul fiscal, trimisă cu adresa nr. Pl-x 502 din 2 decembrie 2014, înregistrată sub nr. 4c-1/234 din 3 decembrie  2014. 
Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2014.
Conform prevederilor art. 75 din Constituţia României, republicată, şi ale                 art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au dezbătut propunerea legislativă menţionată mai sus în şedinţa din 3 februarie 2015.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 363 din 7 aprilie 2014 şi punctul de vedere al Guvernului, transmis cu adresa  nr. 1791 din 11 septembrie 2014, prin care nu susţine adoptarea acestei propuneri legislative în forma prezentată.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, la art. 137 din Legea nr. 46/2008 - Codul silvic, cu modificările și completările ulterioare, se prevede că „Pădurile, altele decât cele proprietate publică a statului, încadrate prin amenajamentele silvice în grupa I funcțională, precum și cele cu vârsta de până la 20 de ani sunt scutite de taxe și impozite”.
Legea nr. 46/2008 fiind o lege specială, ulterioară intrării în vigoare a          Legii nr. 571/2003 privind Codului fiscal, prin care se acordă scutiri fiscale suplimentare, derogă de la legea generală în materie fiscală, respectiv  Codul fiscal.

Faţă de cele prezentate mai sus, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
               VICEPREŞEDINTE

